polyglot-tagger/wikipedia-language-snippets-filtered huggingface dataset:
ඇය වන අමනෙම්හාට් පාරාවෝවරයාගේ දියණිය වූවා ය. මැනෙතෝ පවසන්නේ ඇය වන අමනෙම්හාට්ගේ සොයුරිය ද වූ බවයි. නමුත් මෙම ප්‍රකාශය තහවුරු වී නැත. සොබෙක්නෙෆරුට නෙෆ්රුප්ටා යනුවෙන් වැඩිමහල් සොයුරියක සිට ඇති අතර, ඇය සමහරවිට අනුප්‍රාප්තිකයා වන්නට ඇත. නෙෆ්රුප්ටාගේ නාමය කාර්ටුෂ් මුදුවක සටහන් කොට ඇති අතර, ඇයට හවාරාහි ඇගේම පිරමීඩයක් තිබී ඇත. කෙසේනමුත්, අඩු වයසින්ම නෙෆ්රුප්ටා මියගොස් ඇත.
ඇගේ සොහොන නිවැරදිව හඳුනාගෙන නොමැත. ඇයව සමහරවිට වන අමනෙම්හාට්ගේ යැයි විශ්වාස කෙරෙන පිරමිඩ සංකීර්ණයට වහාම උතුරින් පිහිටි එයට ව්‍යූහයෙන් සමාන ශිලාලේඛන නොමැති මස්ඝුනාහි පිරමිඩ සංකීර්ණයේ භූමදාන කරන්නට ඇත. හැරගෙහ් නැමැති ස්ථානයෙන් හමු වූ පැපිරස් ලේඛනයක සෙඛෙම්-නෙෆරු නම් ස්ථානයක් පිළිබඳ සඳහන් වේ. මෙය ඇතැම්විට ඇගේ පිරමිඩයෙහි නම වන්නට ඇත.
සොබෙක්නෙෆරු යනු ඊජිප්තු කාන්තාවක් වූ අතර, ඇය සිය සිය සොහොයුරා වූ වන අමනෙම්හාට්ගෙන් පසු පාරාවෝ ලෙස රාජ්‍යය පාලනය කළා ය. ඇය 12වන රාජවංශයේ අවසන් පාලකයා වූ අතර, ඇය ක්‍රි.පූ. 1806 සිට 1802 දක්වා වර්ෂ 4ක් පමණ ඊජිප්තුව පාලනය කළා ය. ඇගේ නමේ අරුත "සොබෙක්ගේ රූමතිය" යන්නයි.
කාන්තා පාරාවෝවරයකු ලෙස සාක්ෂි සහිතව සනාථ කරගත් පළමු තැනැත්තිය සොබෙක්නෙෆරු ය. නමුත් හයවන රාජවංශයේ නිටෝක්‍රිස් නැමැත්තිය ද රාජ්‍ය පාලනය කොට ඇතැයි පැවසේ. කෙසේනමුත් පළමු රාජවංශයේ තවත් කාන්තාවන් පස‍්දෙනකු රාජ්‍ය පාලනය කොට ඇතැයි විශ්වාස කෙරේ.
වන අමනෙම්හාට් මියගියේ සිහසුනට පිරිමි උරුමකරුවකු රහිත ව ය. ඒ නිසා වන අමනෙම්හාට්ගේ දියණිය සොබෙක්නෙෆරු සිහසුනට පත්වන්නට ඇත. ටියුරින් කැනොන් අනුව, ඇය ක්‍රි.පූ. 19වන සියවස අගභාගයේ අවුරුදු 3කුත්, මාස 10කුත්, දින 24කුත් රාජ්‍යය පාලනය කර ඇත.
සිහසුනට උරුමකරුවකු නොමැතිව ඇය මියගිය අතර, ඇගේ මරණයත් සමග ඊජිප්තුවේ විශිෂ්ට දොලොස්වන රාජවංශයේ අවසානය සහ මධ්‍ය රාජධානියේ ස්වර්ණමය යුගයේ අවසානය සනිටුහන් විය. ඇගේ මරණින් පසු දුර්වල දහතුන්වන රාජවංශය බලයට පත් විය.
රට තුළ පවතින ආරක්ෂක තත්ත්වය අනුව, යුද හමුදා හා පොලිස් සේවයේ ආධාර හා උපකාර ලබා ගැනීම සඳහා පරිපූරක හමුදාවක් ලෙස කටයුතු කිරීම.
කෘෂිකාර්මික, පුරා විද්‍යාව, සංස්කෘතිය, අධ්‍යාත්මික, සමාජ සුභ සාධන සංවර්ධන, සත්ව පාලනය, ක්‍රීඩා සංවර්ධනය, ඉදිකිරීම් සහ ගඩොල් නිෂ්පාදන වැනි බොහෝ ව්යාපෘතීන් ආරම්භ කිරීම හරහා වර්තමානයේදී සේවක පිරිස අදාළ ගම්මානවල ප්‍රජාවන්ගේ ජීවන තත්ත්වය ඉහළ නැංවීමට දිගටම කටයුතු කරයි.
ශ්‍රි ලංකා සිවිල් ආරක්ෂක බලකාය (සිවිල් ආරක්ෂක බලකාය,ආරම්භයේදි ජාතික නිවාස ආරක්ෂක බලකාය ලෙසද හදුන්වයි ) යනු යුධහමුදා බලඇණිවලට සමාන බලකායකි.එය ශ්‍රි ලංකා පොලිසියට සහකාරකයක් ලෙස කටයුතු කරයි.එය සිවිල් ආරක්ෂක දෙපාර්තුමේන්තුව මගින් පාලනය කරයි.
5000 ක් පමණ වු හමුදා පිරිසකගේ ද ශක්තිය සහිතව එවකට ජාතික ආරක්ෂක අමාත්‍ය අභාවප්‍රාප්ත ගරු ලලිත් ඇතුලත්මුදලි විසින් 1986 දී ග්‍රාම ආරක්ෂක සේවාව නිර්මාණය කරන ලදී. ඔවුහු නිල ඇඳුම් හා අවිආයුධ නිකුත් කළ අතර ඔවුහු දේශීය ශ්‍රි ලංකා පොලිස් ඒකක අණ යටතේ වූහ. 1988 දී කාන්තා ග්‍රාම ආරක්ෂකයන් බලකායට එක් වී ඇත. 1993 සිට ඔවුන්ට ස්වයංක්‍රිය ගිනි අවි නිකුත් කර ඇත.
2006 අප්‍රේල් මාසයේ දී ග්‍රාම ආරක්ෂනය, සිවිල් ආරක්ෂක බලකාය ලෙස නැවත නම් කරන ලද අතර 2007 ජනවාරි 1 වැනි දින සිවිල් ආරක්ෂක දෙපාර්තමේන්තුව පිහිටුවීම සිදු වෙන ලදී. එවක පටන් එහි සාමාජිකයන් ඔවුන්ගේ මුල් ගම්මානවලින් පිටත කොළඹ පවා මහජන ආරක්ෂාව පවත්වාගෙන යාමට යොදවා ඇත.
පෙර සේවය කර ඇති, අධ්‍යක්ෂක ජනරාල්වරු වන්නේ, රියර් අද්මිරාල් සරත් වීරසේකර සහ රියර් අද්මිරාල් ආනන්ද පීරිස් මහතා ය. ආසන්න වශයෙන් සන්නද්ධ සේවා සහ පොලිස් නිලධාරීන් 75ක් වඩා හොඳ පරිපාලනය සඳහා අනුයුක්ත කරන ලදී. සිවිල් ආරක්ෂක දෙපාර්තමේන්තුවේ වත්මන් තුන්වන අධ්‍යක්ෂ ජනරාල් චන්ද්‍රරත්න පල්ලේගම , , , , ), මහතා ශ්‍රි ලංකා පරිපාලන සේවයේ විශේෂ ශ්‍රේණියේ නිලධාරියෙකි
මිනිස් ආරක්ෂක මුර පොළවල් , අඩු ප්‍රමුඛතා ගොඩනැගිලි ආරක්ෂනය ,ස්ථාපනයන් ,ග්‍රාම ආරක්ෂනය ආදි ස්ථතික ආරක්ෂක රාජකාරිවල සේවය කිරීමට
මෙම විද්වත් කමිටු වර්ගීකරණයට , වර්ගීකරණය සහ ප්‍රතිගමනය ඇල්ගොරිතම දත්ත සමුදයේ ප්‍රතිඵලයට, එහි ප්‍රතිඵල අනාවැකි ආදර්ශයේ නිරවද්‍යතාව තක්සේරු කිරිමට, සහ වැරදි සහගත අනාවැකි මවාගැනීමට, සහ ලබන්නා ක්‍රියාත්මක ලක්ෂණ )වක්‍ර ආදිය හෝ එහිම අනුකෘතියට ( අනුකෘතිය දෘශ්ටි කල්පනය ආදියට නම්‍යශීලී නම්, උදාහරණය:- තීරණ ගස) අයදුම් කිරිමට හැකියාව ඇත.
වර්ෂ 1993 දී, නවසීලන්තයේ විශ්ව විද්‍යාලය, වෙකාහි මුල් අනුවාදය සංවර්ධනය ආරම්භ කරන ලදී.එය / , , සහ වල මිශ්‍රණයක් බවට පත් විය.
වර්ෂ 1997 දී, ඉතා හොඳ ජවා මගින් වෙකා නැවත සංවර්ධනය කිරීමට තීරණය කරන ලදී.මෙහිදී ආකෘති නිර්මාණයන්හි ඇල්ගොරිතම නිර්මාණයන් ඇතුළත් කරන ලදී.
2 සංස්කරණය තුළ , ඇසුරුම් කළමනාකරුවකු දීර්ඝ පැකේජයන්හි පහසු ස්ථාපනයට ඉඩ එක් කරන ලදී. මෙම සංස්කරණය පෙර වෙකා සමග ඇතුළත් සමහර ක්‍රියකරිත්වයන් භාවිතා කළ බැවින් එවැනි දීර්ඝ ඇසුරුම් මාරු කර ඇත. ඒ වගේම මෙම වෙනසද අනෙක් අයගේ පහසුව සදහා වෙකාහි දීර්ඝ කිරීමට දායකත්වය සහ මෘදුකාංග නඩත්තු කිරීමට යොදා ගනී.මෙම නිර්මාණ ශිල්පය පරිදි වෙකා හරයන්හි ස්වාධීන නවීකරණයන් සහ තනි තනි දීර්ඝ කිරීම් වලට ඉඩ ලබා දෙයි.
වෙකා ) යනු ජාවා මගින් ලියු යාන්ත්‍රික ඉගෙනීම් මෘදුකාංගයන්හි ජනප්‍රිය ආම්පන්යකි. එය නවසීලන්තය විශ්ව විද්‍යාලයේ සංවර්ධනය කර තිබේ. එය යටතේ අවසර ලබා තිබෙන නිදහස් මෘදුකාංගයකි.
කතාමාලාව විකාශය ඇරඹීමට පෙර නාළිකාව 2012 අගෝස්තු 8 දින විශේෂ කථාංගයක් විකාශය කළ අතර එය හව් ටු එන්ජෝයි අරාං ඇන්ඩ් ද මැජිස්ට්‍රේට් 100 ටයිම්ස් මෝ යනුවෙන් නම්කොට තිබිණි. මෙහි පෙර නොදුටු වීඩියෝ දර්ශන ඛණ්ඩ, තිරය පිටුපස විශේෂ සිදුවීම් සහ චරිත හා ඒවායේ සම්බන්ධතා පිළිබඳ විස්තරාත්මක වාර්තාවක් අඩංගු විය. ආයතනය විසින් 2007දී ද ලෙජන්ඩ් නැමැති කතාමාලාවෙන් පසු වසර පහක් පුරාවට නිෂ්පාදනය කළ පළමු විශේෂ නාට්‍යය ද මෙම කතාමාලාවයි.
මෙම කතාමාලාව රූගත කෙරුණේ ග්යොංගි පළාතේ ඩ්‍රාමියා ටෙලිසිනමා ගම්මානයේ ය. පළමු තිරය පිටුපස ඡායාරූප මුදාහරින ලද්දේ 2012 ජූනි 22 දින ය. එහි දී මුදාහැරුණේ මැයි 23 දින නම්යංජුහි රූගත කිරීම් අතරතුර ගත් ඡායාරූප ය. ඉන් පසුව, 2012 ජූලි 11 දින තවත් ඡායාරූප මුදාහැරුණු අතර එමගින් ක්‍රියාදාම දර්ශන සහ ප්‍රධාන චරිත දෙකෙහි සමීප දසුන්, විශේෂයෙන්ම ලී සහ ෂින් වැතිර සිටින අවස්ථා නිරූපණය විණි.
භූතාත්මයක් බවට පත්ව සිටින අරාං හට සිය මතකයන් සියල්ල අහිමි වී ඇති අතර, තමන්ගේ මරණය සිදු වූ ආකාරය සොයාගන්නා තෙක් ඇයට සැනසීමක් නොවී ය. විනිසුරුවරුන් තිදෙනකු ඉදිරියේ ඇය පෙනී සිටිය ද, ඔවුන් කිසිවකුට ඇයව දැකගත හැකි වූයේ නැත. ඉයුන්-ඕ හට තමන්ව දැකගත හැකි බව ඇය දැනගන්නා විට, ඇය ඔහුගෙන් උපකාර ඉල්ලා සිටියි.
2012 පෙබරවාරි මස යුධ සේවයෙන් ඉවත් වීමෙන් පසු මෙම කතාමාලාව ජී ජූන්-ගිගේ කලාදිවියේ යළි පැමිණීම සනිටුහන් කළේ ය. මෙම කතාමාලාව ෂින් මින්-ආගේ ප්‍රථම ඓතිහාසික ටෙලිනාට්‍ය අත්දැකීම වූ අතර 2010දී මයි ගර්ල්ෆ්‍රෙන්ඩ් ඊස් අ නයින්-ටේල්ඩ් ෆොක්ස් කතාමාලාවෙන් පසු යළි රූපවාහිනී තිරයේ පෙනී සිටින අවස්ථාව ද විය.
මෙම නාට්‍යයේ අයිතිය ජපානයට අලෙවි කළ අතර එහිදී එක් කථාංගයකට වොන් මිලියන 200 බැගින්, කථාංග 20කින් යුත් කථාමාලාව සඳහා වොන් බිලියන 4ක වාර්තාගත ආදායමක් හිමි විය. මෙය එතෙක් ආයතනයට කථාංගයක් වෙනුවෙන් ඉහළම ආදායමක් හිමි කරදුන් මූන් එම්බ්‍රසිං ද සන් කතාමාලාවේ ආදායම ඉක්මවා යාමට සමත් විය.
සිය මව මිර්යැං ගම්මානයේ සිටින බවට වූ කටකතා අසා, වංශවතකු වූ කිම් ඉයුන්-ඕ සිය මව සොයමින් නගරයට පැමිණෙයි. ඔහුට භූතාත්ම ශ්‍රවණයට, දැකීමට සහ ස්පර්ශ කිරීමට විශේෂ හැකියාවක් පවතී. නමුත් ඔහු ඒ බව කිසිවකුටවත් හෙළි නොකරන්නේ අන්‍යන්ගෙන් තමන්ට බාධා වේ යැයි සිතා ය.
අරාං සහ ඉයුන්-ඕ ගවේෂණයෙහි යෙදෙන විට ඔවුනට ජේඩ් අධිරාජයා සහ යොම්-රා ව ද මුණගැසෙන අතර, මිර්යැංහි සිදුවීම් මතුපිටින් පෙනෙනවාට වඩා බිහිසුණු බව ඔවුනට හැ‍ඟෙයි.
1250 සහ 1270 දශකයන්හි ඇති වූ මොංගෝලියානු ආක්‍රමණවලින් පසු, මොංගෝලියානුවෝ කොරියාවේ උතුරු පළාත් සිය අධිරාජ්‍යයට ඈඳාගෙන ඒවා සංසොං සහ දොංන්‍යොං දිස්ත්‍රික්ක ලෙස නම් කරන ලදී. 1356දී, සංසොංහි මොංගෝලියානුවන්ට සේවය කළ සුළු කොරියානු නිලධාරියකු වූ යි ජා-චුන් හා ඔහුගේ පුත් යි සොං-ග්යේගේ ක්‍රියාකලාපය හේතුවෙන් ගොර්යෝවට එව ප්‍රදේශ යළි තම අණසකට ගැනීමට හැකි විය. මීට අමතරව යි සොං-ග්යේ සහ ජි යොංසු යන සෙන්පථීන් විසින් ලියාඕයැං වෙත යුධ ව්‍යාපාර දියත් කරන ලදී.
ගොර්යෝවේ වංශාධිපතිවරුන් ගොංමින් රජුගේ ප්‍රතිසංස්කරණ කෙරෙහි කිසිදු අනුකම්පාවක් දැක්වූයේ නැත. යුවාන් සමග සියලු බැමි ලිහා දමා මිං චීනය සමග සබඳතා ස්ථාපනය කිරීමේ රජුගේ ප්‍රතිපත්තිය සිය තත්ත්වයට තර්ජනයකැයි සිතූ ඔවුහු එය ක්‍රියාත්මක කිරීමට බිය වූහ. මොංගෝලියානුවන් සමග සිය සම්බන්ධතා අලුත් කරගැනීමෙන් සිය තත්ත්වය ආරක්ෂා කරගෙන සිය ධනය යළි උපයා ගත හැකි වේ යැයි සිතූ කේසොංහි ධුරයෙන් පහකළ මොංගෝල-හිතවාදී පක්ෂය කැරැලි ඇතිකළේ ය.
තවත් අර්බුදයක් වූයේ ඉඩම් හිමිකම පිළිබඳ ප්‍රශ්නයයි. මේ වනවිට ඉඩම් ප්‍රදාන පද්ධතිය බිඳ වැටී තිබිණි‍. මොංගෝලියානු ප්‍රසාදය දිනූ නිලධාරීන් විසින් කෘෂිකාර්මික ඉඩම් බොහෝමයත් අයිති කරගත්හ. මේවායේ සේවය කරන ලද්දේ කුලී ගොවීන් සහ දාසයන් ය. නමුත් මෙම නිලධාරීන්ගෙන් ගොංමින් රජුගේ ඉඩම් ප්‍රතිසංස්කරණ ක්‍රියාවලියට බොහෝ බාධා එල්ල විය. ඔවුනට අවශ්‍ය වූයේ එම ඉඩම්වල හිමිකාරීත්වය තමන් යටතේම පවත්වා ගැනීමටයි.
මීට අමතරව, ගොර්යෝව දෙවරක් ආක්‍රමණය කළ රතු ජටා හමුදාවන් සමග සටන් කිරීමට ද ගොංමින් රජුට සිදු විය. 1361දී, රතු ජටා හමුදා කෙටි කාලීනව කේසොං නුවර යටත් කරගත්හ. නමුත් චෝයි යොං, යි සොං-ග්යේ, ජොං ස්‍යුන්, යි බං-සිල් යන සෙන්පතීන් විසින් කේසොං යළි සියතට ගැනීම ගැනීම නිසා දිවි බේරාගත හැකි වූයේ රතු ජටාකරුවන් කිහිප දෙනකුට පමණි.
ගොංමින් රජ සමයේ පැවති තවත් ගැටලුවක් ලෙස වොකොවු කොල්ලකරුවන්ගේ ගැටලුව දැක්විය හැක. ඇතැම් අවස්ථාවල හොඳින් සංවිධානය වූ අයුරක් පෙන්වූ වොකොවු මුහුදු කොල්ලකරුවන් අර්ධද්වීපය පුරා ගැටලු ඇති කළ අතර රට තුළට ද ව්‍යාප්ත වූ ඔවුහු සැඟ වී කොල්ලකෑම්වල යෙදීමෙහි නිරත වන්නට වූහ. ඔවුනට විරුද්ධව සටන් කිරීමට ගොංමින් විසින් චෝයි යොං සහ යි සොං-ග්යේව කැඳවන ලදී.
ගොංමින් රජු යනුවෙන් හැඳින්වේනනේ කොරියාවේ ගොර්යෝ රාජවංශයේ රජකෙනෙකි‍. 1351 – 1374 අතර කාලයේ රාජ්‍ය පාලනය ගෙනගිය මොහු චුංසුක් රජුගේ දෙවන පුත්‍රයා වේ. ඔහුට පැවති නොයෙකුත් කොරියානු නාමයන්ට අමතරව බයාන් තෙමූර් නැමැති මොංගෝලියානු නාමය ද විය.
එකල පැවති දේශපාලන පසුබිම අනුව ගොංමින් රජුට විහාර නාමයක් පිරිනැමුණේ නැත. නිදහස් ජාතියක් ලෙස ගොර්යෝවේ තත්ත්වය නැවත නගා සිටුවා රාජ්‍යත්වය ස්ථාපනය කළ ඔහුගේ ප්‍රතිසංස්කරණ, ඔහුට පසුව සිටි අය නිවැරදිව වටහා නොගැනීම එයට හේතුවයි.
ගොංමින් රජ සමයේ ගොර්යෝ විද්වතකු වූ මුන් ඉක්-ජොම් චීනයේ සිට සොරෙන් කපු බීජ ගොර්යෝව වෙත රැගෙන ආ අතර, එය කොරියානු අර්ධද්වීපයට පළමුවරට හඳුන්වා දෙනු ලැබිණි.
ඔහුගේ මරණින් පසු ඉහළ නිලධාරියකු වූ යි ඉන්-ඉම් රජයේ පාලනය අතටගත් අතර, ඔහු විසින් එකොළොස් හැවිරිදි උ රජුව සිහසුනට පත්කරන ලදී.
භල්ලලදේව සහ ඔහුගේ මිනිසුන් සිවගාමී මව් රැජිනව අල්ලාගන්නට උත්සාහ දරයි. නමුත් රැජින බිළිඳු මහේන්ද්‍ර බාහුබලි ද රැගෙන පලා යයි. දේවසේනාව සිරභාරයට ගැනෙන අතර ඇයට ඉදිරි වර්ෂ 25ම සිරභාරයේ ගෙවීමට සිදුවේ. මේ වනවිට භල්ලලදේව විසින් කුන්තාල රාජධානිය ද සම්පූර්ණයෙන් විනාශ කොට තිබේ. සිහසුනෙන් පහකළ කුන්තාල රජු කැරලි සේනාවක් සංවිධානය කරන අතර, ඔවුන් භල්ලලදේවට එරෙහිව ගරිල්ලා සටන්ක්‍රම අනුගමනය කරමින් සටන් වදියි.
අමරේන්ද්‍ර කුන්තාල රාජධානියේ රජුගේ සොයුරිය වන දේවසේනා කුමරිය සමග ප්‍රේමයෙන් බැ‍ඳෙයි. අමරේන්ද්‍ර දේවසේනාගේ අවධානය දිනාගැනීමට දරන උත්සාහය වටහාගන්නා භල්ලලදේව, අමරේන්ද්‍ර සහ සිවගාමී විරසක කිරීමට සිතා, තමන්ට ‍දේවසේනාව විවාහ කරදෙන මෙන් සිවගාමීගෙන් ඉල්ලා සිටියි. අමරේන්ද්‍ර දේවසේනාට පෙම්කරන බව නොදත් සිවගාමී රැජින දේවසේනාව භල්ලලදේවට විවාහ කරදීමට පොරොන්දු වේ.
බාහුබලි 2: ද කන්ක්ලූෂන් බ්‍රිතාන්‍ය චිත්‍රපට ආයතනයේ දී ප්‍රදර්ශනය වීම ඇරඹිණි. 2017 අප්‍රේල් 28 දි සිට ලොව පුරා සිනමාහල් 9000කට අධික ප්‍රමාණයක එය මුදාහැරිණි. 4 ඉහළ විසර්ජනයකින් යුත් ආකෘතියෙන් යුතුව මුදාහැරුණු පළමු තෙලිඟු චිත්‍රපටය ද බාහුබලි 2 චිත්‍රපටය විය. ආසන්න වශයෙන් තිර 200ක් පමණ මෙම චිත්‍රපටය මුදාහැරෙන දිනයට පෙර 4 ප්‍රක්ෂේපක සමගින් දියුණු කිරීමට හැකිවේ යැයි ඇස්තමේන්තුගත කොට තිබිණි.
සම්පූර්ණ කථා පුවතට සවන් දීමෙන් පසුව, මහේන්ද්‍ර බාහුබලි හෙවත් ශිවුදු සිය පියාගේ මරණය වෙනුවෙන් පලිගන්නට තීරණය කරයි. ඔහු තමන්ගේම හමුදාවක් සමගින් මහිෂ්මතිය වෙත ගමන් කරන්නේ කට්ටප්පා, අවන්තිකා සහ නගර‍යේ ජනයා ද සමගිනි. නැවත වරක් භල්ලදේව දේවසේනාව පැහැරගෙන මාලිගය මුද්‍රා තබයි. නමුත් සිය පියා සේම උපක්‍රමශීලී බාහුබලි කෙසේහෝ භල්ලලදේව හසු කරගනු පිණිස මාලිගයට පිවිසීමට සමත් වේ.
කුන්තාල රාජධානිය මංකොල්ලකරුවන් වැනි පිණ්ඩාරිවරුන්ගේ හමුදාවන්ගේ ආක්‍රමණයකට නතු වේ. දේවසේනාගේ මාතෘ පාර්ශ්වීය මාමණ්ඩිය වන කුමාර වර්මාගේ උපකාර ඇති අමරේන්ද්‍ර එම ආක්‍රමණය මැඬලා කුන්තාලය ආරක්ෂා කරයි. අමරේන්ද්‍ර සිය අනන්‍යතාව හෙළිකරයි. ඔහු‍ දේවසේනාට පොරොන්දු වන්නේ තමන් ඇගේ ගෞරවය ආරක්ෂා කරන බවයි. ඇයට සිය අනාගත මනාලිය ලෙස මහිෂ්මතියට පැමිණෙන මෙන් ඔහු ආරාධනා කරයි.
කාලකේයවරුන් යටත් කරගැනීමෙන් පසුව, අමරේන්ද්‍ර බාහුබලි මහිෂ්මතී රාජ්‍යයේ අනාගත රජු ලෙස නම්කෙරෙන අතර, භල්ලලදේව එහි ප්‍රධාන සෙන්පති ලෙස නම්කෙරේ. අභිෂේකයට ප්‍රථම රාජමාතා සිවගාමී අමරේන්ද්‍ර හට මනාලියක් සොයන්නී ය. ඇය අමරේන්ද්‍ර සහ කට්ටප්පා හට පවසන්නේ රාජධානියේ සංචාරයක නිරත වී එහි වර්තමාන තත්ත්වය සහ ජනයා පිළිබඳ වටහාගන්නා ලෙසයි.
මහිෂ්මතියට ළඟාවීමෙන් පසුව, වැරදි වැටහීම පහව යයි. සිහසුන හෝ දේවසේනා යන දෙදෙනාගෙන් අයකු තෝරාගන්නා මෙන් සිවගාමී අමරේන්ද්‍රහට තර්ජනය කරයි‍. ඔහු දේවසේනාව තෝරාගනියි. අනතුරුව භල්ලලදේව රාජ්‍යයේ රජු ලෙස අභිෂේක කෙරෙන අතර, අමරේන්ද්‍ර රාජ්‍යයේ ප්‍රධාන සෙන්පති ලෙස පත් කෙරේ. අභිෂේක මංගල්‍යයේ දී මහිෂ්මතී රටවැසියෝ භල්ලලදේවට නොව අමරේන්ද්‍ර හට ප්‍රසාදය දක්වති.
බාහුබලි 2 විචාරකයන් වෙතින් යහපත් ප්‍රතිචාර ලද අතර, 2014 හින්දි චිත්‍රපටයක් වූ අභිබවා යමින් සර්වකාලීන ඉහළම ආදායම ලබන ඉන්දියානු චිත්‍රපටය බවට පත්වූයේ මුදාහැර දින හයක් ඇතුළත ලොව පුරා ක ආදායමක් උපයා ගනිමිනි. මුල් දින දහය තුළ මෙතෙක් සියලුම භාෂාවලින් කෝටි 1000ක ආදායම අභිබවා ගිය පළමු ඉන්දියානු චිත්‍රපටය ද මෙයයි.
සිවගාමී කුන්තාලය වෙත රාජ දූතයන් පිටත් කරයි. ඔවුන් විවාහ යෝජනාව ඉදිරිපත් කරන්නේ අහංකාර අයුරිනි. මේ හේතුවෙන් අපහාසයට පත්වන දේවසේනා රෞද්‍ර අයුරින් එම යෝජනාව ප්‍රතික්ෂේප කරයි. දේවසේනාගේ ප්‍රතිචාරය අසා සිවගාමී කෝපයට පත්වේ. ඇය දේවසේනාව ප්‍රාණඇපකාරියක ලෙස මහිෂ්මතිය වෙත රැගෙන එන මෙන් අමරේන්ද්‍රහට නියෝගයක් නිකුත් කරයි.
භල්ලලදේවගේ කුමන්ත්‍රණය පිළිබඳ කට්ටප්පා දැනගනියි. ඔහු මේ බව සිවගාමී රැජිනට දැනුම් දෙයි. සිය රදුවා දෑතෙහි දරා සිටින දේවසේනා ද සිය සැමියාගේ මරණයට පත්ව සිටිනු දකියි. සිවගාමී සිය මාලිගය වටා රැස්ව සිටි සන්නද්ධ සේනාවට නිවේදනය කරන්නේ අමරේන්ද්‍ර මියගොස් ඇති බවත්, ඔහුගේ බිළිඳු පුත් මහේන්ද්‍ර බාහුබලි නව රජු බවත් ය.
චිත්‍රපටය නිමාවන්නට ආසන්න වන විට කුඩා දරුවකු සිය වැඩිහිටියකුගෙන් මහේන්ද්‍ර බාහුබලිගේ පුත්‍රයා මහිෂ්මතියෙහි ඊළඟරජු වන්නේදැයි විමසයි. එයට පිළිතුරු දෙමින් වැඩිහිටියා පවසන්නේ "ශිව දෙවියන්ගේ සැලැස්ම කුමක්දැයි කවුරුන් ද දන්නේ?" යනුවෙනි.
මෙවැනි යෝජනා රාශියකින් යුත් අධ්‍යාපන ධවල පත්‍රිකාවට විපක්‍ෂයේ දේශපාලන පක්‍ෂවලින් මෙන්ම රටේ සෑම දෙසින්ම දැඩි විරෝධතා එල්ලවන්නට වූයෙන් එය පාර්ලිමේන්තුවට ඉදිරිපත් කිරීමද කිහිපවරක්‌ම කල් දැමීමට අධ්‍යාපන ඇමැතිවරයාට සිදුවිය.
මහාචාර්ය විශ්වා වර්ණපාල, මහාචාර්ය මැන්දිස්‌ රෝහණධීර, මහාචාර්ය බන්දුසේන ගුණසේකර,නීල් ප්‍රැන්සිස්කු මහතා ඇතුළු ප්‍රවීණ අධ්‍යාපනඥයන් විශ්වවිද්‍යාල ආචාර්යවරුන්, ගුරු සංගම් ද මෙම අධ්‍යාපන ධවල පත්‍රිකාවේ අදාළ යෝජනා පිළිබඳව මාධ්‍ය මගින් ජනතාව දැනුවත් කළහ.
රාජ්‍ය මන්ත්‍රණ සභාවේ එවකට අධ්‍යාපන ඇමැතිව සිටි සී. ඩබ්ලිව්. ඩබ්ලිව්. කන්නන්ගර මහතා විසින් ඉදිරිපත් කොට සම්මත කරගනු ලැබූ නිදහස්‌ අධ්‍යාපන පනතින් පසු ශ්‍රී ලංකාවේ අධ්‍යාපන ක්‍රමයේ විශාල වෙනසක්‌ ඇතිකිරීම අරමුණු කොටගත් අධ්‍යාපන ප්‍රතිසංස්‌කරණ යෝජනා හෙවත් අධ්‍යාපන ධවල පත්‍රිකාව එක්‌සත් ජාතික පක්‍ෂ ආණ්‌ඩුවේ යෞවන කටයුතු, රැකීරක්‍ෂා සහ අධ්‍යාපන ඇමැති රනිල් වික්‍රමසිංහ මහතා විසින් පාර්ලිමේන්තුවට ඉදිරිපත් කරනු ලැබුවේ 1982 ජනවාරි මස 21 දාය.
එක්‌සත් ජාතික පක්‍ෂ ආණ්‌ඩුව මෙම අධ්‍යාපන ප්‍රතිසංස්‌කරණ යෝජනා ගෙන එන්නේ ශ්‍රී ලංකාවට ණය ලබාදීමේ දී ලෝක බැංකුව සහ ජාත්‍යන්තර මූල්‍ය අරමුදල විසින් අධ්‍යාපනය කප්පාදු කිරීම සඳහා ඉදිරිපත් කොට ඇති කොන්දේසි ඉටු කිරීමක්‌ වශයෙන් යෑයි විපක්‍ෂ නායකයෝ පෙන්වා දුන්හ.
එසේම ප්‍රධාන නගරවල තිබෙන සියලු පහසුකම් වලින් යුත් පාසල් ඒකීය පාසල් වශයෙන් හඳුන්වා, ඒවා පවත්වාගෙන යැම දෙමවුපියන්ට පැවැරීමට යැමෙන් දුප්පත් දෙමවුපියන්ගේ දරුවන්ට ඒවායේ දොර වැසී එම පාසල් ධනවතුන්ගේ දරුවන්ට සීමාවන බවටද ඔවුහු චෝදනා කළහ.
එහෙත් මෙම අධ්‍යාපන ප්‍රතිසංස්‌කරණ යෝජනා මුලින්ම ප්‍රකාශයට පත්කරන ලද්දේ 1981 අගෝස්‌තු මාසයේ දීය. පවතින අධ්‍යාපන ක්‍රමය උඩුයටිකුරු කිරීමට හේතුවන මෙම අධ්‍යාපන ධවල පත්‍රිකාවට රටපුරා සිව්දෙසින් දැඩි විරෝධයක්‌ එල්ල විය.
ඒ වෙනුවට 8 වැනි ශ්‍රේණියේ සිසුන් සඳහා විභාගයක්‌ පවත්වනු ලබන අතර ඉහළ පංති වලට යොමු කරන්නේ ඉන් සමත්වන අය පමණි. එමෙන්ම අ.පො.ස. සාමාන්‍ය පෙළ විභාගයට පෙනී සිටීමට ඉඩ ලැබෙන්නේද 8 වැන්නේ රජයේ විභාගයෙන් සමත්වන අයට පමණි.
විශ්වවිද්‍යාලවලට සිසුන් ඇතුළත් කරගනු ලබන්නේ අ.පො.ස. උසස්‌ පෙළ ප්‍රතිඵල මත නොව ඒ සඳහා පවත්වන විශ්වවිද්‍යාල ප්‍රවේශ පරීක්‍ෂණය මගිනි. සිසුන්ට මෙම විශ්වවිද්‍යාල ප්‍රවේශ පරීක්‍ෂණයට පෙනී සිටිය හැක්‌කේ දෙවතාවක්‌ පමණි.
මේ හැර කොළඹ පරම විඥනාර්ථ බෞද්ධ සංගමයද මෙම ධවල පත්‍රිකාව මගින් සිංහල භාෂාවට සහ බෞද්ධ අධ්‍යාපනයට සිදුවන විනාශය පැහැදිලි කරමින් දීර්ඝ ප්‍රකාශනයක්‌ නිකුත් කොට තිබිණි.
පැතලි අස්ථි මගින් මොළය සහ සෙසු ජීවී අවයව වටවී ඇත. මෙම ලිපිය මගින් ප්‍රධාන වශයෙන්ම මානය ආක්ෂක සැකිල්ල කෙරෙහි අවධානය යොමුකොට ඇත; කෙසේනමුත්, ආක්ෂක සැකිල්ලේ පරිණාමීය පෙළපත පිළිබඳ වටහා ගැනීම වැදගත් වේ. මානව ආක්ෂක සැකිල්ල වෙනස් අස්ථි 80කින් නිර්මාණය වී ඇත. සිරුරේ මධ්‍ය හරය වන මෙමගින් ශ්‍රෝණිය සිරුරට සම්බන්ධ කෙරෙන අතර, ආක්ෂක සැකිල්ල සන්ධානය වීම ද සිදු වේ. සැකිල්ල වියපත් වන විට හිස්කබල හැර සෙසු අස්ථි දුර්වල වේ. මොළය හානිවලින් ආරක්ෂා කරගැනීමට හිස්කබල ඝනකම්ව පවතියි.
ආක්ෂක සැකිල්ල යනු පෘෂ්ඨවංශියකුගේ හිසේ සහ ක‍‍ඳෙහි අස්ථිවලින් සැදුම්ලත් සැකිල්ලේ කොටසයි. සානව සැකිල‍්ලේ නම් එය අස්ථි 80කින් සමන්විත වන අතර, එය ප්‍රධාන කොටස් හයකින් සංවිධානය වී ඇත; එනම් හිස්කබලේ අස්ථි, මැද කනේ කර්ණ අස්ථිකා, කණ්ඨිකාව, පර්ශු කූඩුව, උරෝස්ථිය සහ කශේරුවයි. ආක්ෂක සැකිල්ල සහ ගාත්‍රා සැකිල්ල එක්ව සම්පූර්ණ සැකිල්ල නිර්මාණය වේ. කශේරුකා, ත්‍රිකාස්ථිය, අනුත්‍රිකාස්ථිය, පර්ශු සහ උරෝස්ථිය ඇතුළු අස්ථි ලෙස ද ආක්ෂක සැකිල්ල හැඳින්විය හැක.
පර්ශු කූඩුව පර්ශු යුගල 12ක් සහ උරෝස්ථිය ඇතුළත්ව සමස්ත වෙන්වෙන් අස්ථි 25කින් සෑදී ඇත. පර්ශු කූඩුව හෘදය සහ පෙනහැලි වැනි ජීවී අවයව සඳහා ආරක්ෂකයක් ලෙස ක්‍රියා කරයි. මෙම පර්ශු අඩසඳ හැඩැති අතර, එක් අන්තයක් පැතලි අයුරින් ද, අනෙක් අන්තය රවුම් අයුරින් ද නිර්මාණය වී ඇත. රවුම් අන්ත පසුපස උරස් කශේරුකාවල සන්ධි සමග සම්බන්ධ වන අතර, පැතලි අන්ත පූර්ව දෙසින් උරෝස්ථිය වෙත පැමිණේ.
මිනිසුන් උපත ලබන විට ඵලක‍ වෙන්වී ඇති අතර ඒවා පසුව හා වීම සිදුවේ. මෙසේ ඵලක වෙන්ව පිහිටා ඇත්තේ ප්‍රසූතියේ දී හිස්කබල ශ්‍රෝණිය සහ උපත් මාර්ගය තුළින් පැමිණීමේ දී සුනම්‍යභාවයක් ලබා දීම පිණිසයි. වර්ධනයේ දී, අපරිණත අස්ථිවල වෙන් වෙන් ඵලක අට හාවී හිස්කබල නම් තනි ව්‍යූහට සෑදේ. හිස්කබලේ සෙසු කොටස්වලින් වෙන්ව පවතින එකම අස්ථිය අධෝහනුවයි.
කශේරුව ප්‍රධාන කොටස් 5කින් සමන්විත ය. ඉන් වඩාත්ම මුදුනින් ඇති පෙදෙස ග්‍රෛවී කශේරුකාවලිනුත් , අනතුරුව පිළිවෙලින් උරස් , කටී , ත්‍රිකාස්ථි සහ අනුත්‍රිකාස්ථි කශේරුකා ද පිහිටයි.
ග්‍රෛවී කශේරුකා කශේරුව සහ කපාලය අතර සන්ධිය තනයි. ත්‍රිකාස්ථි සහ අනුත්‍රිකාස්ථි කශේරුකා සංයුක්තවී ඇති බැවින් ඒකකයක් ලෙස ගත්විට එය බොහෝවිට "ත්‍රිකාස්ථික අස්ථිය" හෝ "අනුත්‍රිකාස්ථික අස්ථිය" ලෙස හඳුන්වයි.
හින්දු පුරාණෝක්තිවේදයේ බොහෝ කථාපුවත් සේම මෙය ද ආරම්භ වන්නේ දෙවියන් සහ අසුරයන් අතර යුද්ධයකිනි. කෙසේනමුත්, මේ කාලයේ දෙවියන් පරාජය වී ඇති අතර ඔවුනව දෙව්ලොවෙන් පලවා හැරේ. ඔවුහු කෛලාශ කූටයේ පාර්වතී සහ ශිවගේ පිළිසරණ පතා යති. අසුර රජු සහ කථාවේ ප්‍රධාන එදිරිවාදියා වන ශුම්භ කෛලාශ කූටය වෙත සිය දූතයකු යවමින් යුධ ප්‍රකාශ කරන්නේ ශිව සහ පාර්වතී දෙවියන්ට රැකවරණ සැලසීම නිසාවෙනි. නමුත් පාර්වතීගේ රූ සපුව දැක පසුබසින අසුරයින් ඇය පිළිබඳ ශුම්භ සහ ඔහුගේ නිවට සොයුරු නිශුම්භහට පවසයි.
සටනේ දී අසුරයින් විනාශ කිරීමට ලක්ෂ්මී, සරස්වතී, නරසිංහි, අරණ්‍යානි සහ ඓන්ද්‍රී දේවතාවියෝ ද ඇයට එක්වෙති. අනතුරුව අසුර රජු රක්තබීජ නම් අසුරයාව පිටත් කරයි. සිය සිරුරෙන් ඇදවැටෙන සෑම රුධිර බිඳුවකින් තමන්ගේම පිටපතක් නිමවීමේ හැකියාව ඔහුට හිමි ය. දේවතාවිය ඔහුට පහර දෙන හැමවිටම නව රක්තබීජයකු උපදී. අනතුරුව රක්තබීජගේ සිරුරෙන් වැගිරෙන සියලු රුධිරය උරාබොන ඇය ඔහුව මරාදමයි. පළමු රක්තබී‍ජගේ හිස ක‍ඳෙන් වෙන්කරන ඇය වියරුවෙන් මෙන් ඇගේ මාර්ගයේ හමුවන සියල්ලන්වම වනසා දමයි.
මහාභාරත් රූපවාහිනී කතාමාලාවේ ද්‍රෞපදීගේ චරිතය නිරූපණය හේතුවෙන් ප්‍රසිද්ධියට පත් පූජා ෂර්මා මෙහි කාලි දේවියගේ චරිතය නිරූපණය කරයි. මහාභාරත්හි ක්‍රිෂ්ණාගේ චරිතය නිරූපණය කළ සෞරාභ් රාජ් ජයින් මෙහි ශිව දෙවියන්ගේ චරිතය නිරූපණය කරයි. මෙම කතාමාලාව නිර්මාණය කරන ලද්දේ ස්වස්තික් ප්‍රොඩක්ෂන්ස්හි සිද්ධාර්ත් කුමාර් තේවාරි විසිනි. ඔහු විසින් මින් පෙර මහාභාරත්, සූර්යපුත්‍ර කර්ණ සහ ශනි වැනි සාර්ථක වැඩසටහන් නිෂ්පාදනය කොට තිබේ.
මහාකාලි — අන්ත් හි ආරම්භ් හේ යනු 2017 ඉන්දියානු මිත්‍යාමය රූපවාහිනී කතාමාලාවකි. මෙය කලර්ස් නාළිකාවෙන් සෑම සති අන්තයකම ප.ව. 7ට විකාශය වේ.‍ මෙම කතාමාලාව සඳහා පාදක වී ඇත්තේ ආදි ශක්ති දෙවඟනගේ විවිධ ජන්මයන් ය. නමුත් එය ප්‍රධාන වශයෙන්ම මහාකාලි දෙවඟන සහ පාර්වතී දේවිය වටා ගෙතී ඇත.
කාන්තාව පුරුෂයාට වඩා පහත් යැයි වැරදි ලෙස වටහාගැනුණු යුගයක සෙසු කාන්තාවන් සේම පාර්වතී ද ප්‍රියමනාප සහ කීකරු තැනැත්තියක ලෙස සැලකේ. නමුත් ඇගේ සැමියා වන ශිව මෙම මතය විශ්වාස නොකරයි. ඔහු සහ විෂ්ණු දෙවියන් එක්වී ඇයට බිහිසුණු රණකාමී දේවතාවියක වන මහාකාලි අසුරයන් රංචුවක් සමග සටන් කරනු පෙනෙන්නට සලස්වයි.
මුළුමණින්ම කාලි දෙවඟන පිළිබඳ නිර්මාණය වූ ප්‍රථම වැඩසටහන වන මෙහි පාර්වතී දේවිය රෞද්‍ර රණකාමී දෙවඟනක බවට පත්වූ අයුරු නිරූපණය වේ. එසේම කාන්තා බලය ලොවට කියාපාන මෙම නිර්මාණය තුළින් පුරුෂයන් මත නොයැපී සිය අභ්‍යන්තර ශක්තියෙන් නැගී සිටින අයුරු පිළිබඳ කාන්තාවන්ට උපදේශ ලබා දේ.
ගණේමුල්ල කොස්සින්න ශක්ති එල්ලේ කණ්ඩායමේ හිටපු ක්‍රීඩකයෙකු වූ සුමිත් හේමන්ත කලුගමගේ අශේන්ගේ පියා විය මව මධුෂි තරංගනී පෙරේරාය එක් සහෝදරියක්ද සහෝදරයෙකු අශේන්ගේ පවුලේ විය සහෝදරියගේ නම මධුෂි ගිතාංජලී කලුගමගේ වර්ථමානයේ ජපානයේ උසස් අධ්‍යාපනය හදාරමින් සිටි බාල සහෝදරයා සත්මින මධුෂාන් කලුගමගේය එල්ලේ ක්‍රීඩාවට මෙන්ම මළළ ක්‍රීඩාවටද දක්ෂයෙකු වු අතර පාසැලේ මළළ ක්‍රීඩා තරගයන්හි දක්ෂතා පෙන්වමින් පාසැලට ගෙෘරවයක් ගෙන දීමටද කටයුතු කරන ලදී.
අශේන් කලුගමගේ නොහොත් අශේන් කලුගම ගණේමුල්ල ශක්ති එල්ලේ කණ්ඩායමේ හිටපු ක්‍රීඩකයෙකි.ඔහු විශේෂඥ දකුණත් පිතිකරුවෙක් මෙන්ම තුන් ඉරියව් ක්‍රීඩකයෙකි දක්ෂ ධාවකයෙකි වර්ථමානයේ දිවයිනේ දක්ෂ එල්ලේ කණ්ඩායමක් වන වැලිසර මහබාගේ ශාන්ත ජුඩ් කණ්ඩායම නියෝජනය කරනු ලබයි
ගණේමුල්ල වැලිපිල්ලෑව විද්‍යාලයෙන් මුලික අධ්‍යාපනය හැදෑරිමෙන් අනතුරැව උසස් අධ්‍යාපනය ලැබීම සදහා ගලහිටියාව හේමමාලි මහා විද්යාලය සහ ගලහිටියාව මධ්‍ය මහා විද්‍යාලයට ඇතුලත් වන ලදී.
එම්අයි6 ලෙසින් පොදුවේ හැඳින්වෙන, රහස් බුද්ධිතොරතුරු සේවාව යනු, බ්‍රිතාන්‍ය රජය වෙත විදේශ බුද්ධිතොරතුරු සපයන බ්‍රිතාන්‍ය බුද්ධිතොරතුරු කාර්යාංශය වෙයි. අභ්‍යන්තර ආරක්ෂණ සේවාව , රජයේ සන්නිවේදන මූලස්ථානය සහ ආරක්ෂක බුද්ධිතොරතුරු හා සමගින් එය ක්‍රියාත්මක වන්නේ, ඒකාබද්ධ බුද්ධිතොරතුරු කමිටුවෙහි විධිමත් මෙහෙයුම යටතෙහිය.
නිතොරම පාහේ එය හැඳින්වෙන්නේ එම්අයි6 යන නමින් වන අතර, පළමු ලෝක යුද්ධයෙහිදී විවිධ නම් වලින් එය හැඳින්වුනු සමයක පහසුව තකා භාවිතා වූවකි. 1994 වසර වන තුරුම, එම්අයි6 හි පැවැත්ම නිල වශයෙන් පිළිනොගැනුනි.
1995 වසරෙහි සිට, එස්අයිඑස් මූලස්ථානය පිහිටා ඇත්තේ තේම්ස් නදියේ දකුණු ඉවුරේ වොක්සෝල් ක්‍රොස් යන ස්ථානයෙහිය.
ජොන් ඩේවි ක්‍රිස්තු වර්ෂ 1790 දී බ්‍රිතාන්‍යෙය් දී උපත ලැබීය.ඔහු වෛද්‍යවරයෙකු හා ලේඛකයෙකු ගවේශකයෙකු හා සංචාරකයෙකු ලෙස ප්‍රකටය.ශ්‍රී ලංකාව පිළිබද ඓතිහාසිත තොරතුරු ගවේශනය කළ කීර්තිමත් ගවේශකයෙකු ලේඛකයෙකු මෙන්ම ශ්‍රී ලංකාවේ සිටි ඉංග්‍රීසි ආණ්ඩුකාරයෙකු වූ රොබට් බ්‍රවුන්රි ආණ්ඩුකාරවරයාගේ පෞද්ගලික වෛද්‍යවරයාදවිය.
ජොන් ඩේවි විසික් ග්‍රන්ත පහක් පමණ ප්‍රකාශයටපත්කර ඇත.මෙම ග්‍රන්ත අතරින් ඩේවි ලංකාව ගැන ලියූ විශිෂ්ටතම ග්‍රන්තය ලෙස ග්‍රන්තය සදහන්වේ.මෙය ශ්‍රී ලංකාවේ පිළිබද විවිධ පැතිකඩයන් ඔස්සේ සමාජ මානව විද්‍යත්මක දෘෂ්ටි කොණයෙන් විමසා බැලෙන කෘතියකි.
රියානා සිය මෝස්තර විලාසය හා ප්‍රතිරූපය නිරතුරුවම නවආරකින් ඉදිරිපත් කරන්නියක ලෙස සැළකේ. නිරතුරුවම පාහේ සිය සංගීත නිර්මාණ උදෙසා සම්මානයට බඳුන්වන ඇය මේ වන විට ග්‍රැමී සම්මාන නමයක්, ඇමරිකානු සංගීත සම්මාන අටක්, බිල්බෝඩ් සංගීත සම්මාන 23ක්, හා බ්‍රිට් සම්මාන දෙකක් හිමිකරගෙන ඇත. 2012 වර්ෂයේදී, ෆෝර්බ්ස් විසින් ඇය ලොව සිවුවන කීර්තිධර පුද්ගලයා ලෙස නම්කරනු ලැබිණි. එම වසරේදීම, ටයිම් සඟරාව විසින් ඇය ලොව බලවත්ම පුදගලයන් 100 අතුරින් එක් අයෙකු ලෙස ප්‍රකාශ කරන ලදී.
බාහුබලි සහ ජුරාසික් වර්ල්ඩ් චිත්‍රපටවල එකම කණ්ඩායම සේවය කරන බවට වූ මාධ්‍ය වාර්තාවලට පිළිතුරු දෙමින් නිෂ්පාදක ශෝබු යාර්ලගද්දා පැවසූයේ එවැනි කිසිදු දායකත්වයක් නොමැති බවත්, එය අන්තර්ජාල ඕපාදූපයක් බවත් ය. ක්වාර්ට්ස් සමග සම්මුඛ සාකච්ඡාවක දී, මකුට හි සම ආදිකර්තෘ පැවසූයේ, "බාහුබලිහි වැඩි ප්‍රමාණයක් සංවර්ධනය කෙරුණේ හයිදරාබාදයේ ටොලිවුඩයේ ය. එහි දී දේශීය දක්ෂතා උපයෝගී කරගැනිණි. ප්‍රධාන වශයෙන් එය නිවසේම හැදුණු දක්ෂතාවන්ගෙන් නිපදවූ නිවසේම සැදූ වෘත්තාන්තයකි."
දිය ඇල්ල මුදුනේ දී, ශිවුදු අනාවරණය කරගන්නේ වෙස්මුහුණ අවන්තිකා නැමැති රණකාමී කැරළිකාරියකට අයත් බවයි. ඇගේ කණ්ඩායම මහිෂ්මතී රාජධානියේ භල්ලලදේව අධිරාජයාට එරෙහිව ගරිල්ලා සටන් දියත් කරති. මෙම කණ්ඩායමේ අරමුණ වන්නේ වසර 25ක් පුරා මාලිගයේ එළිමහනේ යදම් ලා බැඳ තැබූ ඔවුන්ගේ හිටපු රැජිනිය වන දේවසේනා මුදවාගැනීමයි. එදිරියේ දී පැවැත්වෙන උත්සවයේ දී රැජිනියව බේරා ගැනීමට අවන්තිකාට අවස්ථාව ලබා දී ඇත.
වින්සන්ට් ටැබයිලොන් විසින් සංස්කරණය කරන ලද චිත්‍රපටයේ අන්තර්ජාතික ප්‍රභේදය විවිධ චිත්‍රපට උළෙලවල්වල දී තිරගත කෙරිණි. එය හොඳම ෆැන්ටසි චිත්‍රපටය සඳහා සැට්ර්න් සම්මානය සහ ඇමරිකානු විද්‍යා ප්‍රබන්ධ, ෆැන්ටසි සහ සංත්‍රාස චිත්‍රපට පිළිබඳ ඇකඩමියේ සම්මාන සඳහා නිර්දේශ ද විය. මෙහි තෙලිඟු ප්‍රභේදය 63වන ජාතික චිත්‍රපට සම්මාන උළෙලේ දී හොඳම වෘත්තාන්ත චිත්‍රපටය-ස්වර්ණ පද්ම සම්මානය සහ හොඳම විශේෂ ප්‍රයෝග යන සම්මාන හිමි කරගත්තේ ය.
ශිවුදු මේ වනවිට ශක්තිමත් තරුණයකු බවට පත්ව සිටින අතර, ඔහු දිය ඇල්ල තරණය කොට ඉහළට යාමේ අපේක්ෂාවෙන් පසුවෙයි. ඔහු ඒ සඳහා ප්‍රයත්න දැරුව ද එය අසාර්ථක වේ. එක් දිනෙක, ඔහු තරුණියකට අයත් දිය ඇල්ලෙන් පහළට ඇදවැටුණු දැව වෙස්මුහුණක් සොයාගනියි. එම තරුණිය‍ගේ අනන්‍යතාව සොයාගැනීමේ අභිප්‍රායෙන් පෙළෙන ඔහු කෙසේ හෝ සාර්ථකව කන්ද තරණය කරයි.
හයිදරාබාදයේ ශ්‍රැෂ්ති ආයතනය ෆයර්ෆ්ලයි ස්ටූඩියෝස් සමග මෙහි යුධ ජවනිකා කිහිපයක් ඩිජිටලීකරණය කොට නිර්මාණය කිරීමට දායක විය. හයිදරාබාදයේ අන්නපූර්ණ ස්ටූඩියෝස් ආයතනය චිත්‍රපටයේ ඩිජිටල් අතරමැදි සහකරු ලෙස තෝරාගැනුණු අතර, ඔවුනගේ කාර්යාභාරය වූයේ සංස්කරණය සඳහා හොඳම වර්ණ සහ ශ්‍රව්‍ය ගුණාංග එකතු කොට එය ඩිජිටලීකෘත අයුරින් පෝෂණය කිරීමයි.
මෙම අතීතාවර්ජනයෙන් පසුව, සංගා විසින් අමරේන්ද්‍රගේ වත්මන් තතු විමසීමේ දී කඳුළු පිරි දෑසින් යුතුව පවසන්නේ ඔහු මියගිය බවයි. චිත්‍රපටය සමාප්ත වන්නේ ඔහුගේ මරණයට වගකිව යුතු කට්ටප්පා බව අනාවරණය කිරීමෙනි.
ඉන්දියානු සිනමාවට වසර 100ක් සපිරීම නිමිත්තෙන් සංජීව් භාස්කර් විසින් අධ්‍යක්ෂණය කළ නාළිකාවේ වාර්තා වැඩසටහනක් වූ ඉන්දීය සිනමාවේ වසර 100ක් නම් වැඩසටහනට මෙම චිත්‍රපටය ද ඇතුළත් විය.
රාජමෞලිගේ මස්සිනා වූ එම්. එම්. කීරවානි චිත්‍රපටයේ සංගීත නිර්මාණය සිදුකළ අතර, ශබ්ද පරිපාලනය සිදුකරන ලද්දේ කල්‍යාන් කෝඩුරි විසිනි.
හදිසි අවස්ථා වලදී කුමන ආකාරයෙන් පද්ධතිය ප්‍රදේශයට සේවය සපයන්නේද යනුවෙන් සදහන් වන ගිවිසුමක්.මෙය දේශීය දේශගුණය, භූ විද්‍යාව වැනි කරුණු මත ප්‍රදේශයෙන් ප්‍රදේශයට වෙනස් වේ .
කුමන පුද්ගලයන්ට අනතුරු ඇගවීම ආරම්භ කල හැකිද යනුවෙන් සදහන් වන ගිවිසුමක්. සමහර රටවල සියලු අනතුරු ඇඟවීම් එක් විධාන මධ්‍යස්ථානයක් මගින් සම්ප්‍රේෂණය වන අතර, අනෙකුත් රටවල් දී අනතුරු ඇඟවීම් ආරම්භ කිරීමට බලයලත් දේශීය, කලාපීය සහ ජාතික ආයතන රැසක් ඇත.